**קייטנת יוניקורן**

**תקנון רישום והשתתפות**

1. הרישום לקייטנה הינו על בסיס מקום פנוי בלבד.
2. הרישום לקייטנה כפוף למילוי הצהרה רפואית, תשלום מלא, וכן אישור וחתימה על הסכמה על תקנון זה.
3. על ההורים חלה החובה לעדכן מראש על כל תרופה, רגישות למזון, אלרגיות או בעיה רפואית של החניך.
4. מצורפים נספחים לחתימת הורים. (נספח הצהרת הורים, אישור תקנון, אישור איסוף תלמיד)

אנא מלאו אותם ושלחו כקובץ PDF לכתובת המייל [dna.unicorn2021@gmail.com](mailto:dna.unicorn2021@gmail.com)

**תשלום**

1. הבטחת השתתפות החניך בקייטנה תתאפשר רק לאחר ביצוע מלוא התשלום.
2. מחיר ההשתתפות הינו 950 ₪. התשלום עבור ההשתתפות בקייטנה הינו לכל תקופת הפעילות. מחיר בהרשמה מאוחרת לאחר התאריך 1/12/22 הינו 1050 ₪ .
3. ניתן לבצע את התשלום עד 3 תשלומים ללא קרדיט.
4. לקבוצת הורים המתאגדים ל"קבוצת רישום" המונה לפחות 5 חניכים ומעלה תינתן הנחה של 5% עבור הרישום (התשלום עבור קבוצה ישולם דרך הורה אחד והוא מהווה הלקוח המשלם עבור החניכים הרשומים. המערכת תפיק חשבונית **אחת בלבד** ע"ש הלקוח המשלם).
5. אי עמידה בתשלום תגרור את ביטול השתתפות החניך עד להסדרה.

**ביטול מצד הקייטנה**

1. הנהלת הקייטנה רשאית לבטל את פתיחת הקייטנה במידה ולא נרשמו מספר מינימאלי של חניכים ו/או מסיבות אחרות, והכל בהתאם לשיקול דעתה הבלעדי.
2. במידה והקייטנה תבוטל, הודעה על כך תימסר להורי החניך עד 7 ימים לפני פתיחתה, הסכום ששולם יושב, והדבר לא יהווה עילה לפיצוי, למעט בגין השבת הסכום ששולם.
3. להנהלת הקייטנה שמורה הזכות לשינויים או תוספות לתוכניות בהתאם לנסיבות ולשיקול דעתה הבלעדי.

**ביטול מצד החניך**

1. בהתאם להוראות תקנות הגנת הצרכן (ביטול עסקה), תשע"א-2010, ניתן לבטל את הרישום בתוך 14 ימים מיום הרישום, ובלבד שהביטול ייעשה 14 ימים שאינם ימי מנוחה לפחות, קודם למועד תחילת השירות, כאשר ביטול כאמור יזכה את החניך בזיכוי התמורה בניכוי דמי ביטול בשיעור %5 או 100 ₪ לפי הנמוך מבניהם.
2. חרף האמור, הנהלת הקייטנה תאפשר מדיניות ביטולים כאמור להלן:
   1. ביטול שיבוצע עד יום 4/12/22 יזכה בהחזר מלא של התשלום ובניכוי דמי ביטול כאמור לעיל..
   2. ביטול שיבוצע בין יום 5/12/22 ועד ערב הפתיחה 20/12/22 יזכה בהחזר של 50% מסך התשלום ששולם בניכוי דמי ביטול.
   3. החל מיום פתיחת הקייטנה, לא יתאפשרו ביטולים כלל.
3. הביטול יעשה באמצעות פנייה למייל: [dna.unicorn2021@GMAIL.COM](mailto:dna.unicorn2021@GMAIL.COM) או לטלפון מספר: 054-9667570.
4. לא יינתנו החזרים בעבור ימים בהם החניך נעדר או חולה (הוצאות הקייטנה קבועות ואינן פוחתות).

**כוח עליון וקורונה**

1. במקרה בו לא ניתן יהיה לקיים את פעילות הקייטנות בנסיבות שאינן תלויות בהנהלת הקייטנה כגון: סגרים ו/או הגבלות קורונה, הוראה שלטונית, צו מנהלי, מלחמה או גיוס כללי עקב מבצע צבאי, פגעי טבע, או בכל מקרה אחר שאינו בשליטת הנהלת הקייטנה, שבגינו לא ניתן יהיה לקיים את הפעילות, או להשתמש במתקניה, יהיה זכאי החניך להחזר כספי בניכוי החלק היחסי בגין השתתפותו בקייטנה בלבד.
2. במקרה בו ניתן יהיה לבצע את פעילות הקייטנה באופן מוגבל ו/או חלקי עקב הנחיות משתנות, צווים, הגבלת מספר נוכחים וכיוצ"ב, תפעל הנהלת הקייטנות לקיים את הפעילות כמיטב יכולתה בהתאם למגבלות האפשריות ולהנחיות הגורמים המוסמכים. במקרה כאמור, החניך לא יהיה זכאי לכל פיצוי או שיפוי עקב המגבלות. במידה ומגבלות אלו לא יאפשרו את קיומה של הקייטנה, יחולו ההוראות בסעיף לעיל.
3. במקרה בו החניך נדבק בקורונה בגדרי הקייטנה, ובכפוף לקביעת הגורמים המוסמכים בעניין זה כי קבוצה מסוימת מתוך החניכים לא תוכל לקיים את הפעילות, שאז אותה קבוצה שלגביה ניתנו ההוראות בלבד, תהיה זכאית להחזר כספי בניכוי החלק היחסי בגין הימים בהם הייתה קיימת המניעה להשתתפותם.

**התנהגות החניך בקייטנה**

1. חניכי הקייטנה מחויבים להישמע להוראות המדריכים, הצוות המקצועי ולהוראות ונהלי המקומות בהם הם מצויים בכל עת.
2. יש לצייד את החניך בכובע, תיק, בקבוק שתיה, קרם הגנה.
3. בכל מקרה בו יש צורך בתרופות על בסיס קבוע. יש ליידע את הצוות מראש ולתזמן את מתן התרופות למועדים שלפני או אחרי הפעילות בקייטנה.
4. באחריות ההורים ליידע ולתדרך את צוות הקייטנה בכל מקרה בו הילד זקוק למשאף ו/או ביחס לאלרגיות ו/או ביחס לכל אמצעי אחר הדרוש להתנהלותו בקייטנה.
5. כל ההוצאות הכרוכות במתן טיפול חירום לחניך יחולו על הוריו.
6. להנהלת הקייטנה שמורה הזכות והסמכות על פי שיקול דעתה הבלעדי להורות על הפסקת פעילות חניך בקייטנה אשר סיכן את שלומו ובטחונו ו/או סיכן שלומם או ביטחונם של חניכים אחרים או הצוות או הפר את הוראות התקנון, או התנהג בהתנהגות שאינה הולמת או פגע בהנאתם של חניכים אחרים בקייטנה באופן חוזר. החלטה זו תימסר להורי החניך ויבוצע זיכוי כספי יחסי לתקופת ההשתתפות בקייטנה.
7. הנהלת הקייטנה ממליצה לחניכים שלא להגיע עם דברים יקרי ערך. בכל מקרה, הנהלת הקייטנה אינה אחראית בכל צורה לאובדן ו/או נזק שייגרמו לפרטי הציוד האישיים לרבות לטלפונים ניידים.
8. על החניך והוריו לעדכן את הצוות הרפואי בקייטנה בכל בעיה רפואית המתעוררת במהלך תקופת הקייטנה.
9. לאור משבר הקורונה ובכדי לקיים פעילות הקייטנות באופן בטוח ובריא, נדרשת הערכות בהתאם להנחיות משרד הבריאות המתעדכנות מעת לעת. החניכים, הוריהם והצוות מחויבים לפעול על פי הנחיות אלה.
10. חל איסור מוחלט על שליחת חניך לקייטנה אשר מגלה תסמיני קורונה ו/או מחלה אחרים. כמו-כן במידה וסממנים כאמור מתגלים במהלך פעילות הקייטנה, חלה חובה על הורי החניך לאסוף אותו לאלתר, וללא כל דיחוי.
11. על החניך והוריו החובה לשמור על הנחיות משרד הבריאות לעניין הקורונה המתעדכנות מעת לעת, וכן להציג את האישורים והבדיקות הנדרשות. אי הצגת הבדיקות הנדרשות ימנע את השתתפות החניך עד להצגתן, כאשר לא יינתן כל החזר כספי בגין חיסורים בקשר עם כך.
12. עם חתימה על הסכם זה, על הורי החניך למלא ולמסור הצהרה ומידע על בריאות החניך – חתומה על ידם. יש למלא בהקפדה את כל הנתונים והפרטים שבטופס ההצהרה והמידע על בריאות החניך המצורף לבקשה זו לרבות ציון רגישויות, מגבלות ו/או כל עניין מהותי אחר מהם סובל החניך - במקרים כאמור - מתחייבים ההורים לחתום גם על נספח כתב התחייבות מיוחד ביחס לילד עם מגבלה רפואית ולפעול על פי האמור בו וזאת כתנאי לקבלת החניך לקייטנה, ובכפוף להנחיות משרד החינוך. חניך אשר נדרש לסייעת במסגרת יום הלימודים הרגיל מחויב להיות עמה גם במסגרת הקייטנה, ובלעדיה לא תתאפשר השתתפותו. גיוס ועלות הסייעת באחריות ההורים בלבד.

**הסעות**

1. ביחס לאטרקציות עבור חניכים משכבות הגיל ז' -י"ב – הקייטנה תעמיד שירות הסעות לקבוצות הגיל הנ"ל עבור איסוף וכניסה לאטרקציות המוצעות לפי חבילת התוכנית המוצעת (שובר לארוחות מוזלות יינתנו עפ"י ביקוש). איסוף וחזרה יתקיימו לפי השעות אותן נפרסם בסמוך למועדן. הבהרה - בשכבות הגיל האלו החניכים עצמאיים בשטח ומבלים באטרקציה בזוג או בקבוצה שנקבעו מראש. נקודת איסוף ומפגש יקבע בכניסה לאתר ע"י מנהל הקייטנה הנמצא באטרקציה. מנהל הטיול יהיה בכל העת בנקודת המפגש.
2. יוער ויודגש כי ביחס לאטרקציות עבור חניכים משכבות הגיל ז' – י"ב אין לקייטנה כל אחריות על החניכים במהלך האטרקציה, וכי אחריות הקייטנה הינה לדאוג להורדתם של החניכים בנקודת המפגש באטרקציה וכן לאיסופם חזרה בלבד מנקודה זו, כאשר ביתר הזמן החניכים עצמאיים לחלוטין, ובאחריות עצמם בלבד.
3. ההסעות אוספות/ מפזרות מאזורים מרכזיים, והאחריות על הגעת החניך לנקודת האיסוף בזמן הינה על ההורה, כמו גם החזרתו מנקודת הפיזור שנקבעה מראש. להנהלת הקייטנה אין אחריות על החניך לפני הגעתו להסעה ועם ירידתו מההסעה בנקודת הפיזור.
4. יתכנו שינויים במסלולי ההסעות בהתאם לצורך ולשיקול דעת ההנהלה.

**אישור**

בחתימתי הריני מאשר כי קראתי את תקנון הקייטנה/צהרון, וכי הנני מסכים לתנאיו לרבות תנאי הביטול ומתחייב לפעול על פיו.

* שם ההורה: \_\_\_\_\_\_\_\_\_\_\_\_\_\_\_\_\_\_.
* טלפון: \_\_\_\_\_\_\_\_\_\_\_\_\_\_\_\_\_\_.
* מייל: \_\_\_\_\_\_\_\_\_\_\_\_\_\_\_\_\_\_.
* שם החניך: \_\_\_\_\_\_\_\_\_\_\_\_\_\_\_\_\_\_.
* ת"ז החניך: \_\_\_\_\_\_\_\_\_\_\_\_\_\_\_\_\_\_.

**ולראייה בא ההורה על החתום:**

**\_\_\_\_\_\_\_\_\_\_\_\_\_\_\_\_**

**שם:**

**נספח אישור איסוף חניך**

הריני מאשר כי אני מתחייב לאסוף את החניך מיד עם סיום פעילות הקייטנה ו/או הצהרון וכי אשא בתשלומים האמורים ככל ולא אבצע איסוף כאמור.

**ולראייה בא ההורה על החתום:**

**\_\_\_\_\_\_\_\_\_\_\_\_\_\_\_\_**

**שם:**

**נספח אישור חזרת חניך באופן עצמאי**

הריני לאשר כי מיד עם סיום הפעילות החניך ישוב לבדו לביתו ואין בכוונתי לאסוף אותו, וכי להנהלת הקייטנה/הצהרון אין כל אחריות ביחס לחניך החל ממועד סיומה.

**ולראייה בא ההורה על החתום:**

**\_\_\_\_\_\_\_\_\_\_\_\_\_\_\_\_**

**שם:**

**נספח אישור צילום**

אל: קייטנת יוניקורן אנרגי פאן

מאת: הורי התלמיד/ה  \_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

                                השם הפרטי          מס' ת"ז             בכיתה

תאריך הלידה: \_\_\_\_\_\_\_\_\_\_\_\_\_\_\_\_\_       המין: ז/נ

הכתובת:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת הדוא"ל:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם האם: \_\_\_\_\_\_\_\_\_\_\_ מס' הטלפון הנייד:  \_\_\_\_\_\_\_\_\_\_\_\_\_\_\_\_\_\_

שם האב: \_\_\_\_\_\_\_\_\_\_\_\_ מס' הטלפון הנייד: \_\_\_\_\_\_\_\_\_\_\_\_\_\_\_\_\_\_

הריני להביע את הסכמתי לשימוש בתמונות/ סרטונים שבני/ביתי מופיעים בהם. אני מאשר/ת בזאת כי אני מסכימ/ה שצוות הקייטנה (יוניקורן אנרגי פאן) ומי מטעמה יצלמו את בני/בתי /ישתמשו בתמונות/ סרטונים שצולמו במהלך הפעילויות השונות כחלק מרצון של הקייטנה לעודד משתתפים נוספים להצטרף לפעילויות הקייטנה השונות .

אני מסכימ/ה מרצוני החופשי כי צוות הקייטנה (יוניקורן אנרגי פאן) יעשו שימוש בתמונות/ סרטונים לצרכי שיווק ופרסום, ומצהיר/ה בזאת כי אין לי התנגדות שצילומי בני/בתי יוקרנו ויעלו באמצעי התקשורת שונים, בין היתר באינטרנט, בדפי הנחיתה, אינסטגרם, פייסבוק, טיק טוק וכן הלאה.

אני מסכימ/ה ומתחייב/ת כי אין לי זכות קניין רוחני ו/או זכות אחרת בתמונות ו/או חומרים שצולמו במהלך הפעילויות וכי לצוות הקייטנה (יוניקורן אנרגי פאן) הזכות לפעול בהתאם לשיקול דעתו המלא ביחס לתמונות/ סרטונים ו/או חומרים שצולמו (לרבות גניזתם ואי הצגתם כלל). ואני מוותר/ת על כל טענה מכל סוג בעניין.

**ולראייה בא ההורה על החתום:**

**\_\_\_\_\_\_\_\_\_\_\_\_\_\_\_\_**

**שם:**

**נספח הצהרת בריאות**

אל: קייטנת יוניקורן אנרגי פאן

מאת: הורי התלמיד/ה  \_\_\_\_\_\_\_\_\_   \_\_\_\_\_\_\_\_\_\_\_\_ \_\_\_\_\_\_\_\_\_\_\_

                                השם הפרטי          מס' ת"ז             הכיתה

תאריך הלידה: \_\_\_\_\_\_\_\_\_\_\_\_\_\_\_\_\_       המין: ז/נ

הכתובת:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת הדוא"ל:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם האם: \_\_\_\_\_\_\_\_\_\_\_ מס' הטלפון הנייד:  \_\_\_\_\_\_\_\_\_\_\_\_\_\_\_\_\_\_

שם האב: \_\_\_\_\_\_\_\_\_\_\_\_ מס' הטלפון הנייד: \_\_\_\_\_\_\_\_\_\_\_\_\_\_\_\_\_\_

* 1. אני מצהיר/ה כי **(סמן את האפשרות הנכונה)**:

1. לא ידוע לי על מגבלות בריאותיות המונעות מבני/מבתי להשתתף בכל פעילות.
2. יש לבני/לבתי מגבלות בריאותיות המונעות השתתפות מלאה/חלקית בפעילות, כדלקמן:

-פעילות גופנית

-פעילות בחדר כושר

-טיולים

-פעילות אחרת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תיאור המגבלה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לפיכך מצורף אישור רפואי שניתן על-ידי:\_\_\_\_\_\_\_\_\_\_\_\_\_\_\_

לתקופה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. יש לבני/לבתי בעיה בריאותית כרונית. לא/כן.

פירוט מהות המחלה והמגבלות בפעילות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לפיכך מצורף אישור רפואי שניתן על-ידי:\_\_\_\_\_\_\_\_\_\_\_\_\_\_\_

לתקופה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. בני/בתי נוטל/ת תרופה/ות באופן קבוע: לא/כן.

     פירוט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. בני/בתי סובל/ת מרגישות לתרופות או למזון: לא/כן.

     פירוט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אם סומן "כן" באחד מהסעיפים 5-2 לפחות, יש לצרף את המסמכים האלה:

**-**          סיכום מידע רפואי עדכני המעיד על המצב הבריאותי או על הרגישות לתרופה או למזון.

**-**          מצורף אישור רפואי הכולל התייחסות רופא למהות הבעיה הרפואית וכולל את המגבלות הנגזרות ממנה.

**-**          מצורף אישור רפואי התקף לשנת הלימודים הנוכחית.

האישור ניתן על ידי: \_\_\_\_\_\_\_\_\_\_לתקופה: \_\_\_\_\_\_\_\_\_\_\_

* 1. אני מתחייב/ת להודיע לצוות הקייטנה/צהרון על כל שינוי או  
     הגבלה זמניים או קבועים שיחולו במצב הבריאות של  
     בני/בתי.
  2. אני מאשר/ת מתן מידע רלוונטי לצוות הקייטנה/צהרון בכל הקשור למצב הבריאות של בני/בתי.
  3. להלן מידע נוסף לגבי בריאות ילדי שברצוני ליידע אודותיו:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_\_

                התאריך              שמות ההורים               חתימת ההורים